b'\n_START_ARTICLE_\nZa\xc5\xa1\xc4\x8dita sluha\n_START_PARAGRAPH_\nZa\xc5\xa1\xc4\x8dita sluha je postopek, pri katerem obvarujemo u\xc5\xa1esni organ pred hrupom, kateri vodi k naglu\xc5\xa1nosti in izgubi sluha. Okvara sluha zaradi hrupa je obi\xc4\x8dajno posledica dolgotrajne izpostavljenosti visokim ravnem hrupa. Lahko pa nastopi okvara sluha tudi zaradi ene ali ve\xc4\x8d kraj\xc5\xa1ih izpostavljenosti visokim ravnem hrupa, ki so po\xc5\xa1kodovale slu\xc5\xa1ni organ. Okvara sluha je lahko je za\xc4\x8dasna ali trajna. \xc4\x8ce je oseba dalj \xc4\x8dasa izpostavljena visokim ravnem hrupa, se njen sluh postopoma poslab\xc5\xa1uje. Najprej ne zaznava ve\xc4\x8d visokofrekven\xc4\x8dnih zvokov. \xc4\x8ce se izpostavljenost nadaljuje, pa se pojavijo tudi te\xc5\xbeave pri zaznavanju zvokov z nizko frekvenco. Do okvare sluha pride tudi zaradi izpostavljenosti kratkotrajnemu, impulznemu hrupu. Akusti\xc4\x8dna travma je nenadna okvara sluha zaradi zelo glasnega hrupa (npr. strela iz pu\xc5\xa1ke, eksplozije,...). Dokazano je, da lahko zvok nad 80 dB pri osemurni izpostavljenosti na delovnem mestu ali v prostem \xc4\x8dasu trajno uni\xc4\x8di ali po\xc5\xa1koduje slu\xc5\xa1ne celice. V primeru, da se nahajamo v obmo\xc4\x8dju kjer je pove\xc4\x8dana jakost zvoka (hrupa)(kot na primer: koncert, obmo\xc4\x8dje letala, vlaka, streli\xc5\xa1\xc4\x8de, pasji laje\xc5\xbe, glasna vozila s prirejenimi du\xc5\xa1ilci zvoka, kovinska industrija, gradbena mehanizacija), da izberemo tak\xc5\xa1no za\xc5\xa1\xc4\x8dito sluha, ki najbolje ustreza trenutni situaciji. Po\xc5\xa1kodbe sluha se najve\xc4\x8dkrat niti ne zavedamo, saj je to edina po\xc5\xa1kodba ki v \xc4\x8dasu nastanka po\xc5\xa1kodbe ne boli.'